**UZAICINĀJUMS**

**dalībai cenu aptaujā**

**“Seifa iegāde Valsts policijas koledžas vajadzībām”**

1. **Pasūtītājs:**

Valsts policijas koledža (turpmāk– **Koledža**)

Ezermalas iela 10, Rīga, LV – 1014

1. **Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkumu speciāliste Ingrīda Borovoja, e-pasts: [ingrida.borovoja@koledza.vp.gov.lv](mailto:ingrida.borovoja@koledza.vp.gov.lv)

1. **Informācija par iepirkuma priekšmetu:**

Seifs ar EN 1143-1 2. drošības klasi nodrošina drošu aizsardzību dokumentiem, pierādījumiem un vērtīgām lietām pret nesankcionētu piekļuvi, atbilstot iestāžu un uzņēmumu drošības vajadzībām. Tas palīdz nodrošināt juridisko un iekšējo drošību, kā arī izpildīt normatīvo aktu prasības. Seifam jāatbilst tehniskā specifikācijā noteiktam (uzaicinājuma dalībai cenu aptaujā iepirkuma pielikums Nr.1.).

1. **Prasības pretendentiem**
   1. Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.
   2. Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.
   3. Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
2. **Piedāvājuma iesniegšana:**
   1. Pretendents aizpilda pieteikumu dalībai cenu aptaujā un “Tehniskā specifikācija/ Tehniskais piedāvājums/ Finanšu piedāvājums” (uzaicinājuma dalībai cenu aptaujā pielikums Nr.2 un nr.3).
   2. Piedāvājums jāiesniedz parakstīts ar drošu elektronisko parakstu (e-parakstu) komersanta pārstāvības tiesīga persona.
   3. Piedāvājumu drīkst parakstīt pieteikumā norādītā kontaktpersona un/vai cita komersanta deleģēta persona, ja tai ir derīga pilnvara, kas pievienota piedāvājuma iesniegšanas brīdī. Pilnvarai jābūt parakstītai un apliecinātai atbilstoši normatīvajiem aktiem.
   4. Ja komersantam nav pieejams elektroniskais paraksts, piedāvājumu drīkst parakstīt ar fizisku parakstu pārstāvības tiesīga persona vai komersanta pilnvarota persona ar derīgu pilnvaru. Šādā gadījumā dokuments jāieskenē un jāiesniedz PDF formātā, lai nodrošinātu tā elektronisku apriti.
   5. Pretendents var iesniegt tikai vienu piedāvājuma variantu.
   6. Piedāvājumā ietvertai produkcijai jāatbilst Latvijas Republikas un Eiropas Savienības normatīvajam regulējumam attiecībā uz preču izcelsmi. Ir aizliegts piedāvājumā tieši vai netieši ietvert tādas preces, ja šo preču izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.
   7. Pasūtītājam ir tiesības papildus pieprasīt un Pretendentam ir pienākums iesniegt pilnu informāciju par piedāvājumā ietvertas produkcijas izcelsmi. Gadījumā, ja informācija no Pretendenta netiek sniegta, vai tiek sniegta daļēji, ka arī ja, tiek konstatēts, ka piedāvājumā tieši vai netieši ietvertas tādas preces, kuru izcelsme ir Krievija vai Baltkrievija, vai ja tās tiek eksportētas no Krievijas, vai Baltkrievijas, tad Pasūtītājam ir tiesības, noraidīt šādus piedāvājumus.
   8. Pretendents sagatavo piedāvājumu cenas norāda ar 2 zīmēm aiz komata.

Pieteikumu pretendents Koledžā iesniedz līdz **2025. gada 04. septembrim plkst.16:00**, nosūtot to elektroniski parakstītu uz šādu elektronisko adresi: [ingrida.borovoja@koledza.vp.gov.lv](mailto:ingrida.borovoja@koledza.vp.gov.lv), vai iesniedz parakstītu papīra formā Koledžas Administratīvās nodaļas Administratīvā korpusa 208/2. kabinetā Ezermalas ielā 10, Rīgā, LV-1014.

1. **Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

6.1. piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām;

6.2. piedāvātā cena ir zemākā un/vai kopējās izmaksas ir saimnieciski izdevīgākas;

Koledža pieņem lēmumu sadarboties ar pretendentu, kura piedāvājums atbilst šajā cenu aptaujas uzaicinājumā norādītajām prasībām, un par kura kvalifikāciju un reputāciju Koledžai nav šaubu.

1. **Pakalpojuma līgums, samaksas noteikumi:**
   1. Par preces piegādi un uzstādīšanu, izpildes laiku, kartību un tml. vienojas līgumslēdzēju pušu kontaktpersonas.
   2. Apmaksa tiek veikta 20 darba dienu laikā pēc savstarpējā pieņemšanas-nodošanas akta parakstīšanas un rēķina saņemšanas.

**Gadījumā ja, dalība cenu aptaujā neliekas saistoša, vai jūs nevarat tajā piedalīties, lūdzu, norādīt iemeslu (piem. nevar nodrošināt tehniskā specifikācijā norādīto, nav saprotama tehniskā specifikācija, neatbilstošs profils, pārāk mazs daudzums u.c. iemesli).**

**1.pielikums**

Uzaicinājumam dalībai cenu aptaujā

“Seifa iegāde Valsts policijas koledžas vajadzībām”

**Tehniskā specifikācija**

**“Seifa iegāde Valsts policijas koledžas vajadzībām”**

1. **Vispārīgās prasības**
2. Izpildītājs nodrošina Tehniskajā specifikācijā norādītās preces piegādi atbilstoši Pasūtītāja vajadzībām.
3. Izpildītājs nodrošina, lai transportēšanas laikā, prece tiktu attiecīgi iepakotas un netiktu bojātas.
4. Pasūtītājs, ja tas ir nepieciešams, var pasūtīt arī cita veida preces, kas pieejamas pie Izpildītāja.
5. Iegādājamo preču skaits tiks aprēķināts, atkarībā no Pretendenta piedāvātām cenām piešķirtā finansējuma ietvaros.
6. Izpildītājs, pirms plānotās preces piegādes, atsevišķi saskaņo ar Pasūtītāju plānoto piegādes laiku un veidu.
7. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, tai skaitā arī piegādes izmaksas, visu veidu sakaru izmaksas, izmaksas, kas saistītas ar pakalpojumu kvalitātes nodrošinājumu.
8. Izpildītājs nodrošina pasūtījuma izpildi 60 (sešdesmit) dienu laikā pēc Pasūtītāja veikta pasūtījuma. Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības.
9. Pasūtītājs rakstveidā informē Izpildītāju par atklātajiem veiktās Piegādes, vai izpildītā Pakalpojuma trūkumiem, ja tas ir nekvalitatīvs, nepilnīgs, kā arī, ja tiek konstatēti citi apstākļi.
10. Izpildītājs nodrošina ne mazāk kā 24 (divdesmit četru) mēnešu garantiju iegādātai precei.
11. Garantijas termiņa laikā izpildītājs bojājumus, trūkumus un nepilnības novērš ne ilgāk kā 3 (trīs) darba dienu laikā no pasūtītāja pilnvarotā pārstāvja pieteikuma nosūtīšanas dienas.
12. Ja 3 (trīs) darba dienu laikā izpildītājs nespēj novērst Preces trūkumus, bojājumus vai nepilnības, tad izpildītājs nodrošina bojātās Preces aizstāšanu uz remonta laiku ar līdzvērtīgu Preci.
13. Slēdzenes atvēršanu garantijas termiņā izpildītājs veic ne ilgāk kā 1 (vienas) darba dienas laikā no pasūtītāja pilnvarotā pārstāvja pieteikuma nosūtīšanas dienas (ārpus garantijas gadījumā (ja tāds tiek konstatēts) atvēršanas izmaksas, saskaņojot ar pasūtītāja pilnvaroto pārstāvi).
14. Garantijas laikā izpildītājs nodrošina Preces apkopi, kādu ir noteicis Preces ražotājs. Apkope tiek saskaņota ar pasūtītāja pilnvaroto pārstāvi.
15. Garantijas termiņa laikā, ja rodas neskaidrības, tehniskas problēmas vai citu traucējumu laikā izpildītājs nodrošina konsultācijas par preces lietošanu pa tālruni vai Preces ekspluatācijas vietā.
16. Preces ražotājam un piedāvātajai Precei (t.sk. Preces sastāvdaļām, komponentiem un to ražotājiem) piedāvājuma iesniegšanas brīdī nav noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai Ziemeļatlantijas līguma organizācijas dalībvalsts sankcijas un piedāvātās Preces (t.sk. Preces sastāvdaļu un komponentu) izcelsmes vai ražošanas valsts nav Krievijas Federācija vai Baltkrievijas Republika.
17. Apliecinājums, sertifikāts par seifa modeļa un slēdzeņu atbilstību Eiropas Savienības standarta EN 1143-1 2.drošības klasei.
18. Izpildītājs nodrošina Pasūtītāja noradītām personām (ne mazāk ka 3 cilvēkiem), bezmaksas apmācības par PRECES lietošanu. Apmācības ilgums ir atkarīgs no sarežģītības pakāpes, bet nedrīkst būt īsāks par 15 minūtēm.
19. Preces piegāde jānodrošina pēc adreses: Ezermalas iela 10, Rīga, LV-1014, darba laikā no plkst.08.00 – 16.30, līdz Pasūtītāja norādītajai vietai (kabinetam), iepriekš laicīgi saskaņojot laiku ar Valsts policijas koledžas kontaktpersonu.
20. *Izpildītājs iesniedz rēķinu Pasūtītājam elektroniski, nosūtot to uz Pasūtītāja norādīto E-Adresi:* ***EINVOICE@90000072027****. Visiem rēķiniem jābūt noformētiem atbilstoši Latvijas Republikas normatīvo aktu prasībām, t.sk. attiecībā uz piemērojamo elektroniskā rēķina standartu un tā pamatelementu izmantošanas specifikāciju un aprites kārtību, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.*

*Sīkāk :* [*https://www.vid.gov.lv/lv/e-rekini*](https://www.vid.gov.lv/lv/e-rekini)

Koledžas sadarbības partneri e-rēķinus XML formātā var nosūtīt arī izmantojot **Peppol Directory** [**https://directory.peppol.eu/public/**](https://directory.peppol.eu/public/)

Valsts policijas koledžai ir konts: <https://directory.peppol.eu/public/locale-en_US/menuitem-search?q=policijas&action=view&participant=iso6523-actorid-upis%3A%3A9939%3Alv90000072027>

**II. Tehniskās prasības seifa** **iegādei.**

|  |  |  |
| --- | --- | --- |
| **Nr.**  **p.k.** | **Preces nosaukums /apraksts** | **Indikatīvais viena**  **pasūtījuma apjoms**  **gab.** |
| **1.** | 1. Eiropas Savienības standarta EN 1143-1 2.drošības klase.  2. Ārējie izmēri:  - augstums – no 1900 mm līdz 2200 mm;  - platums – no 600 mm līdz 800 mm;  - dziļums – no 550 mm līdz 650 mm;  3. Seifam ir aprīkots ar dubultslēdzeņu sistēmu, kurā ietilpst elektroniskā kombināciju kodu slēdzene un mehāniskā slēdzene ar atslēgu. Elektroniskās kombināciju kodu slēdzenei un mehāniskajai slēdzenei ir jāatbilst Latvijas standarta LVS EN 1300 vai ekvivalenta\*\* prasībām.  4. Svars ne vairāk kā 1000 kg, jābūt nostiprināšanas (enkurošanas) iespējai.  5. Vienas ārējās durvis.  6. Ne mazāk kā 4 (četri) nodalījumi, ar iespēju regulēt augstumu.  7. Seifa krāsa: pelēka (cita krāsa tiek saskaņota ar pasūtītāja pilnvaroto personu).  8. Uz seifa ir norādīta šāda ražotāja informācija:  - Ražotāja piestiprināta plāksnīte seifa iekšpusē pie durvīm vai sānu malām ar vismaz šādu informāciju: seifa modelis, seifa drošības standarts, seifa drošības pakāpe, seifa numurs, seifa svars, seifa izgatavošanas gads, kā arī ražotāja cita informācija (piemēram, seifa sertifikāta numurs, seifa atslēgas sertifikāta numurs).  9. Ir pievienota lietošanas instrukcija latviešu valodā un seifa drošības sertifikāta kopija (katram) seifam. | 1 |

\*\* Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst minimālajām tehniskās specifikācijas prasībām un parametriem un nodrošina tehniskajā specifikācijā prasīto darbību.